Fuqarolik-protsessual kodeksiga o‘zgartishlar kiritildi. Asosiy yangiliklar

Kun.uz Fuqarolik-protsessual kodeksiga kiritilayotgan asosiy o‘zgartishlarni sanab o‘tadi.
«Yagona sud – yagona instansiya» tamoyilidan kelib chiqib, ishlarni nazorat tartibida ko‘rish amaliyoti tugatildi.
Birinchi instansiya sudining apellyatsiya tartibida ko‘rib chiqilgan qarorlari, shuningdek apellyatsiya instansiyasi sudining qarorlari Oliy sudda kassatsiya tartibida qayta ko‘rilishi mumkinligi belgilandi. Ya'ni endilikda ish kassatsiya tartibida ko‘rilishidan oldin apellyatsiya tartibida ko‘rilgan bo‘lishi lozim etib belgilanmoqda. Buning natijasida sud hukmi ustidan dastlabki shikoyat (protest) berish muddati 6 oydan 1 oyga qisqardi.
Prokuror boshqa shaxslarning arizalari bilan qo‘zg‘atilgan ishning muhokamasida o‘z tashabbusi bilan ishtirok etish huquqidan mahrum qilindi. Ilgari prokurorga nisbatan bunday cheklov mavjud emas edi.
O‘zbekiston Respublikasi Prezidenti huzuridagi Tadbirkorlik sub'yektlarining huquqlari va qonuniy manfaatlarini himoya qilish bo‘yicha vakilga tadbirkorlik faoliyati bilan bog‘liq bo‘lmagan nizolar bo‘yicha apellyatsiya va kassatsiya shikoyatini berish huquqi berildi.
Apellyatsiya instansiyasi sudining ajrimi ustidan kassatsiya shikoyatini berish muddati ajrim chiqarilgan kundan boshlab 1 yil etib belgilandi. Uzrli sabablar mavjud bo‘lganda bu muddat sud tomonidan yana uch oyga uzaytirilishi mumkin.
Jinoyat-protsessual kodeksiga o‘zgartish va qo‘shimchalar kiritish to‘g‘risidagi qonun imzolandi. Kodeksda nimalar o‘zgarmoqda?
Fuqarolar va yuridik shaxslarga Konstitutsiyaviy sudga murojaat qilish huquqi berilmoqda
Prokurorlarning barcha iqtisodiy sud majlislarida ishtirok etish huquqi bekor qilindi